
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 621 


19 Ιουνίου 2003 


ΑΠΟΦΑΣΕΙ Σ 

Αριθ. 23537 

Χαρακτηρισμός της χερσαίας και θαλάσσιας περιοχής 
των Βορείων Σποράδων ως Εθνικού Θαλάσσιου Πάρ¬ 
κου. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΓΕΩΡΓΙΑΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Ι.-Τιςδιατάξειςτηςπαρ. 11 του άρθρου 15του Ν. 2742/ 
1999 «Χωροταξικός σχεδιασμός και αειφόρος ανάπτυξη 
και άλλες διατάξεις» (Α' 207), όπως συμπληρώθηκε με το 
άρθρο 13του Ν. 3044/2002 (Α' 197). 

2. - Τις διατάξεις των άρθρων 18 (παρ.1,2) και 3, 19 
(παρ. 3) και 21 (παρ. 1,2 και 4) του Ν. 1650/1986 «Γιατην 
προστασία του περιβάλλοντος» (Α' 160), όπως οι παρ. 2 
και 4 του άρθρου 21 τροποποιήθηκαν με τις παρ. 2 και 3, 
αντίστοιχα,του άρθρου 16του Ν. 2742/1999 (Α'207). 

3. - Τις διατάξεις του Ν.Δ. 191/1974 «περί κυρώσεως 
της εν Ραμσάρ του Ιράν κατά την 2.2.1971 υπογραφεί- 
σης Διεθνούς Συμφωνίας περί προστασίας των διε¬ 
θνούς ενδιαφέροντος υγροτόπων ιδία ως υγροβιότο¬ 
πων» (Α' 350). 

4. - Τις διατάξεις της ΚΥΑ 414985/1985 «Μέτρα διαχείρι¬ 
σης της άγριας πτηνοπανίδας» (Β' 757). 

5. - Τις διατάξεις της ΚΥΑ 33318/3028/1998 «Καθορι¬ 
σμός μέτρων και διαδικασιών για τη διατήρηση των φυσι¬ 
κών οικοτόπων (ενδιαιτημάτων) καθώς και της άγριας πα¬ 
νίδας και χλωρίδας» (Β' 1289). 

6. - Τις διατάξεις της 71961/3670/1.7.1991 απόφασης 
του Υπουργού Περιβάλλοντος, Χωροταξίας και Δημοσίων 
Έργων «Καθορισμός τρόπου ενημέρωσης του κοινού για 
το περιεχόμενο σχεδίων προεδρικών διαταγμάτων του 
άρθρου 21 παρ. 1 και 2του Ν. 1650/1986» (Β' 541). 

7. - Τις διατάξεις της Διεθνούς Σύμβασης για τη διατή¬ 
ρηση της άγριας ζώνης και του φυσικού περιβάλλοντος 
της Ευρώπης όπως κυρώθηκε με το Ν. 1335/1983 (Α' 32). 

8. -Τις διατάξεις του Ν. 1634/1986 (Α' 104) με τον οποίο 
κυρώθηκε το πρωτόκολλο του 1982 «περί των ειδικά προ- 
στατευομένων περιοχών της Μεσογείου». 


9. -Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε μετηνπαρ. 2ατου άρθρου 1 του Ν. 2469/ 
1997 (Α'38). 

10. - Τις διατάξεις της παρ. 3 του άρθρου 22 του 
Ν. 2362/1995 «περίδημοσίου λογιστικού, ελέγχουτων δα¬ 
πανών του Κράτους και άλλες διατάξεις» (Α' 247). 

11. - Την Υ6/31.10.2001 απόφαση του Πρωθυπουργού 
και της Υπουργού Περιβάλλοντος, Χωροταξίας και Δημο¬ 
σίων Έργων «ανάθεση αρμοδιοτήτων Υπουργού Περι¬ 
βάλλοντος, Χωροταξίας καιΔημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
’Έργων» (Β' 1484). 

12. - Την 55015/112/11.1.2002 απόφαση του Γενικού 
Δ/ντή Περιβάλλοντος «Έγκριση Ειδικής Περιβαλλοντικής 
Μελέτης (ΕΠΜ) Εθνικού Θαλάσσιου Πάρκου Αλοννήσου 
Βορείων Σποράδων". 

13. - Την 58/2002 γνωμοδότηση του νομαρχιακού συμ¬ 
βουλίου Μαγνησίας. 

14. - Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Σκοπός της παρούσας απόφασης είναι η προστασία, η 
διατήρηση και η διαχείριση της φύσης και του τοπίου, ως 
φυσικής κληρονομιάς και πολύτιμου εθνικού φυσικού πό¬ 
ρου, σε χερσαίες και θαλάσσιες περιοχές των Βορείων 
Σποράδων που διακρίνονται για την μεγάλη βιολογική, οι¬ 
κολογική, αισθητική, επιστημονική, γεωμορφολογική και 
παιδαγωγική τους αξία με το χαρακτηρισμό τους ως Εθνι¬ 
κού Θαλάσσιου Πάρκου. 

Ειδικότερα επιδιώκεται η αποτελεσματική προστασία 
του μοναδικού για την πολύπλευρη αξία του οικοσυστή¬ 
ματος των Βορείων Σποράδων όπου εκτός από την ύπαρ¬ 
ξη σπάνιων ειδών χλωρίδας, πανίδας, οικοτόπων, φυσι¬ 
κών διαπλάσεων και σχηματισμών, ζει και αναπαράγεται ο 
μεγαλύτερος στον κόσμο πληθυσμός της Μεσογειακής 
Φώκιας (ΜοηαοΙιυε πιοπαοΐιυε) είδος που έχει χαρακτηρι¬ 
στεί ως το υπ’ αριθμόν ένα απειλούμενο με εξαφάνιση θα¬ 
λάσσιο θηλαστικό. 

Άρθρο 2 

1. α. Χαρακτηρίζεται ως Εθνικό Θαλάσσιο Πάρκο με την 
επωνυμία ’ΈΘΝΙΚΟ ΘΑΛΑΣΣΙΟ ΠΑΡΚΟ ΑΛΟΝΝΗΣΟΥ 
ΒΟΡΕΙΩΝ ΣΠΟΡΑΔΩΝ (Ε.Θ.Π.Α.Β.Σ.)” το οποίο για τις 
σχέσεις με το εξωτερικό καλείται "ΝΑΤΙΟΝΑΙ ΜΑΡΙΝΕ 
ΡΑΡΚ ΟΡ ΑΕ0ΝΝΙ308 ΝΟΡΤΗΕΡΝ 5ΡΟΒΑΩΕ3 
(Ν.Μ.Ρ.Α.Ν.3.)” η θαλάσσια και η χερσαία περιοχή των 
Βορείων Σποράδων που βρίσκεται στην εκτός σχεδίου και 
εκτός ορίων οικισμών προ του 1923 και κάτω των 2000 κα¬ 
τοίκων περιοχή του Δήμου Αλοννήσου, όπως τα όριά της 
φαίνονται με στοιχεία ΑΒΓΔΕΖΗΑ και μαύρη διακεκομμέ¬ 
νη γραμμή στο σχετικό πρωτότυπο διάγραμμα σε κλίμα¬ 
κα 1:100.000. Οι συντεταγμένες των ορίων και σημείων 
της περιοχής αναφέρονται στο συνημμένο παράρτημα 1 
που αποτελεί αναπόσπαστο μέρος της παρούσας από¬ 
φασης και δημοσιεύεται με αυτήν. 

β. Εντός των ορίων του Εθνικού Θαλάσσιου Πάρκου ο¬ 
ρίζονται περιοχές Α και Β, όπως φαίνονται με στοιχεία Α¬ 
ΒΓΔΕΑ και ΑΕΖΗΑ στο ίδιο διάγραμμα. 

Εντός της περιοχής Α ορίζονται ζώνες Α1, Α2, Α3, Α4, 
Α5, Α6, Α7, Α8, Α9 και εντός της περιοχής Β ορίζονται ζώ¬ 
νες Β1, Β2, Β3 και Β4, όπως φαίνονται στα εννέα (9) σχε¬ 
τικά πρωτότυπα διαγράμματα σε κλίμακα 1:10.000. 

γ. Τα παραπάνω δέκα (10) πρωτότυπα διαγράμματα σε 
κλίμακα 1:100.000 και 1:10.000 θεωρήθηκαν από τον 
Προϊστάμενο της Δ/νσης Τοπογραφικών Εφαρμογών με 
την 23537/2003 πράξη του και αντίτυπά τους σε φωτο¬ 
σμίκρυνση δημοσιεύονται με την παρούσα απόφαση. 

2. Η περιοχή Α περιλαμβάνει τα νησιά Ψαθούρα, Ψα- 
θονήσι, Πιπέρι, Γιούρα, Παππούς, Κυρα Παναγιά (Πέλα¬ 
γος, Πελαγονήσι), Στρογγυλό (Κουμπί), Φαγκρού (Πελέ- 
ρισσα), Μυίγα, Μέλισσα, Σφήκα, Γράμμεζα (Πράσσο), 
Σκάντζουρα, Κόρακας, Σκαντίλι, Πολεμικά, Πράσσο 
(Παραός), Λαχανού, Κασίδης, Στρογγυλό, και όλες τις 
άλλες βραχονησίδες που βρίσκονται εντός των ορίων 
αυτής. 

Τα όρια των ζωνών Α1 έως Α9 που βρίσκονται εντός της 
περιοχής Α ορίζονται ως εξής: 

Ζώνη Α1: Περιοχή Προστασίας της Φύσης - Πυρήνας η 
οποία περιλαμβάνει το νησί Πιπέρι καιτηνπεριμετρική αυ¬ 
τού θαλάσσια ζώνη που εκτείνεται σε ακτίνα 3 ναυτικών 
μιλίων γύρω από τις ακτές του νησιού. 

Ζώνη Α2: Περιοχή Προστασίας της Φύσης η οποία πε¬ 
ριλαμβάνει το σύνολο της χερσαίας επιφάνειας του νησι¬ 
ού Ψαθούρα 

Ζώνη Α3: Περιοχή Προστασίας της Φύσης η οποία πε¬ 
ριλαμβάνει τα σύνολο της χερσαίας επιφάνειας του νησι¬ 
ού Γιούρα και την περιμετρική αυτού θαλάσσια ζώνη που 
εκτείνεται σε ακτίνα 0,5 ναυτικού μιλίου γύρω από τις α¬ 
κτές του νησιού. 

Ζώνη Α4: Περιοχή Προστασίας της Φύσης η οποία πε¬ 
ριλαμβάνει το σύνολο της χερσαίας επιφάνειας του νησι¬ 
ού Κυρά Παναγιά καθώς και την θαλάσσια ζώνη που ε¬ 
κτείνεται σε ακτίνα 1/3 του ναυτικού μιλίου από τις βορει¬ 
οδυτικές ακτές του νησιού Κυρά Παναγιά, και 
συγκεκριμένα από τη νήσο Πελέρισσα έως το ακρωτήριο 
Κάτεργο (Σ29-Σ31). 

Ζώνη Α5: Περιοχή Προστασίας της Φύσης η οποία πε¬ 
ριλαμβάνει το σύνολο της χερσαίας επιφάνειας του νησι¬ 
ού Σκάντζουρα. 

Ζώνη Α6: Περιοχή Προστασίας της Φύσης η οποία πε¬ 


ριλαμβάνει το σύνολο της χερσαίας επιφάνειας των βρα¬ 
χονησίδων Κόρακας και Σκαντήλι που βρίσκονται νοτιο¬ 
δυτικά της νήσου Σκάντζουρα και το σύνολο της χερσαί¬ 
ας περιοχής της βραχονησίδας Πολεμικά που βρίσκεται 
βόρεια της νήσου Σκάντζουρα. 

Ζώνη Α7: Περιοχή Προστασίας της Φύσης η οποία πε¬ 
ριλαμβάνει όλες τις υπόλοιπες νησίδες και βραχονησίδες 
που περιλαμβάνονται στη περιοχή Α' του Θαλάσσιου 
Πάρκου, όπως αυτή ορίζεται από τις συντεταγμένες που 
δίνονται παραπάνω. 

Ζώνη Α8: Περιοχή Ειδικών Ρυθμίσεων η οποία περιλαμ¬ 
βάνει την περιοχή του πάγκου (ύφαλος) βόρεια των Γιού- 
ρων, όπως αυτή ορίζεται από το κέντρο του (Σ. 48) και σε 
ακτίνα ενός ναυτικού μιλίου από αυτό. 

Ζώνη Α9: Περιοχή Ειδικών Ρυθμίσεων η οποία περιλαμ¬ 
βάνει τον υπόλοιπο θαλάσσιο χώρο της περιοχής Α. 

3. Η περιοχή Β περιλαμβάνει τα νησιά: Αλόννησος, Πε¬ 
ριστέρα, το σύμπλεγμα των νησιών Αδελφοί (μικρό και με¬ 
γάλο Αδέλφι), Λεχούσα (Λυκόρεμα), το σύμπλεγμα των 
βραχονησίδων Γαϊδουρονήσια (Γαϊδάρες), Μανώλα, 
Μούλες και όλες τις άλλες βραχονησίδες που βρίσκονται 
εντός των ορίων της περιοχής Β'. 

Τα όρια των ζωνών Β1 έως Β4που βρίσκονται εντός της 
περιοχής Β ορίζονται ως εξής: 

Ζώνη Β1: Ζώνη Ειδικών Ρυθμίσεων η οποία περιλαμβά¬ 
νει την θαλάσσια ζώνη που εκτείνεται σε ακτίνα 200 μέ¬ 
τρων από τις βορειοδυτικές ακτές της Αλοννήσου και συ¬ 
γκεκριμένα από το ακρωτήριο Κάλαμος μέχρι το ακρωτή¬ 
ριο Αμμώνι (Σ1-Σ2). 

Ζώνη Β2: Ζώνη Οικιστικών Ρυθμίσεων I, η οποία περι¬ 
λαμβάνει την χερσαία ζώνη στην εκτός σχεδίου και εκτός 
ορίων οικισμών ευρύτερη περιοχή του ερευνητικού σταθ¬ 
μού Γέρακα Αλοννήσου η οποία περικλείεται από τα ση¬ 
μεία Σ6-Σ26. 

Ζώνη Β3: Ζώνη Οικιστικών ρυθμίσεων II η οποία περι¬ 
λαμβάνει την χερσαία ζώνη στην εκτός σχεδίου και εκτός 
ορίων οικισμών ευρύτερη περιοχή του ερευνητικού σταθ¬ 
μού Γέρακα Αλοννήσου η οποία περικλείεται από τα ση¬ 
μεία Σ3-Σ5. 

Ζώνη Β4: είναι η περιοχή του χερσαίου τμήματος της 
Αλοννήσου και της Περιστέρας καθώς και το χερσαίο 
τμήμα των νησίδων που βρίσκονται εντός της περιοχής 
Β', όπως και ο υπόλοιπος θαλάσσιος χώρος της περιο¬ 
χής Β' 

Άρθρο 3 

Σε όλη την περιοχή του Εθνικού Θαλάσσιου Πάρκου ε¬ 
πιτρέπονται οι παρακάτω αναφερόμενες δραστηριότη¬ 
τες με τους αντίστοιχους γενικούς όρους και περιορι¬ 
σμούς, εκτός εάν κατά περίπτωση ορίζεται διαφορετι¬ 
κά. 

1. Επιστημονική έρευνα, που σχετίζεται με την παρακο¬ 
λούθηση βιοτικών και αβιοτικών παραμέτρων καθώς και 
πολιτιστικών και κοινωνικών στοιχείων που αποσκοπούν 
στην προστασία και διατήρηση των προστατευόμενων α¬ 
ντικειμένων και η οποία δύναται να διεξάγεται από νομικά 
ή φυσικά πρόσωπα που διαθέτουν τις απαραίτητες άδει¬ 
ες από τους κατά περίπτωση αρμόδιους για το φυσικό α¬ 
ντικείμενο της έρευνας φορείς. Για την επιστημονική έ¬ 
ρευνα απαιτείται επιπλέον άδεια η οποία εκδίδεται από 
τον Φορέα Διαχείρισης του Πάρκου. Η άδεια ζητείται με 
έγγραφη αίτηση των ενδιαφερομένων στην οποία θα α- 

ναφέρεται εκτενής περίληψη του ερευνητικού προγράμ¬ 
ματος, ο σκοπός της συγκεκριμένης έρευνας, τα μέσα τα 
οποία θα χρησιμοποιηθούν για την συγκεκριμένη έρευνα, 
το απαιτούμενο προσωπικό, ο τρόπος μετακίνησης, τα 
σημεία θέσεις-προσέγγισης ο τόπος και ο τρόπος παρα¬ 
μονής του ερευνητικού προσωπικού και το ακριβές χρο¬ 
νοδιάγραμμα της έρευνας. 

2. Διαχειριστικές δράσεις, στις οποίες περιλαμβάνονται 
τα απαραίτητα έργα - ενέργειες - λειτουργίες που προ- 
βλέπονται από το Σχέδιο Διαχείρισης του Πάρκου, για την 
προστασία, διατήρηση, και αναβάθμιση των προστατευ- 
τέων αντικειμένων. Οι διαχειριστικές δράσεις πραγματο¬ 
ποιούνται σύμφωνα με την κείμενη νομοθεσία και εφόσον 
εκδοθούν οι απαραίτητες άδειες με τις διαδικασίες που ο¬ 
ρίζονται στην προηγούμενη περίπτωση (1). 

3. Στην περιοχή Α επιτρέπεται η συντήρηση, επισκευή 
- αναστήλωση μνημείων, κτισμάτων, αρχαιολογικών χώ- 
ρωνπου βρίσκονται εντός των ζωνώντου Πάρκου, όπως 
αυτά έχουν καταγραφεί και περιγράφονται παρακάτω α- 
νά ζώνη και εφόσον έχει εκδοθεί η απαραίτητη άδεια α¬ 
πό τους κατά περίπτωση αρμόδιους για το φυσικό αντι¬ 
κείμενο φορείς. Επίσης απαιτείται άδεια που εκδίδεται 
από τον Φορέα Διαχείρισης του Πάρκου. Η αίτηση για τη 
χορήγηση της άδειας θα συνοδεύεται κατά περίπτωση 
από σχέδια και κατασκευαστικές λεπτομέρειες στην ο¬ 
ποία θα αναφέρονται ο σκοπός της συγκεκριμένης πα¬ 
ρέμβασης, οι μέθοδοι και τα χρονοδιαγράμματα υλο¬ 
ποίησης, το απαιτούμενο προσωπικό και το μέσον μετα¬ 
κίνησης. 

Με την ίδια διαδικασία και τις ίδιες προϋποθέσεις επι¬ 
τρέπεται εντός της περιοχής Β, η αρχαιολογική έρευνα 
καθώς και η αναστήλωση και αξιοποίηση των αρχαιολογι¬ 
κών και εν γένει ιστορικών χώρων και μνημείων. 

4. Γεωργικές δραστηριοτήτες, στις υφιστάμενες σήμε¬ 
ρα καλλιεργούμενες εκτάσεις, με παραδοσιακές μεθό¬ 
δους. Σε κάθε περίπτωση απαγορεύεται η χρήση φωτιάς, 
τα αγροχημικά, οι με οποιονδήποτε τρόπο αποψιλώσεις 
εκτάσεων, οι αναδασμοί, οι αποξηράνσεις, οι κατασκευές 
αποστραγγιστικών τάφρων, και οι υλοτομίες με εξαίρεση 
τις υλοτομίες που εντάσσονται σε συγκεκριμένο σχέδιο 
διαχείρισης δασικών εκτάσεων του Υπουργείου Γεωρ¬ 
γίας μετά σύμφωνη γνώμη του Τμήματος Διαχείρισης Φυ¬ 
σικού Περιβάλλοντος της Διεύθυνσης Περιβαλλοντικού 
Σχεδιασμού του Υ.ΠΕ.ΧΩ.ΔΕ. 

Για την προσέγγιση και παραμονή των ασχολουμένων 
με τις δραστηριότητες αυτές, απαιτείται άδεια που εκδί- 
δεται από τον Φορέα Διαχείρισης, με τη διαδικασία που ο¬ 
ρίζεται στην παραπάνω περ. 1, και ανανεώνεται κάθε χρό¬ 
νο ή νωρίτερα, αν αλλάξουν τα δεδομένα που λήφθηκαν 
υπόψη για την έκδοσή της. 

5. Κτηνοτροφία -βόσκηση σε εκτατική μορφή με παρα¬ 
δοσιακές μεθόδους. Οι ειδικότεροι όροι για τον αριθμό 
των ζώων, τις βοσκούμενες εκτάσεις, τους χρονικούς πε¬ 
ριορισμούς άσκησης της δραστηριότητας και κάθε άλλη 
σχετική λεπτομέρεια, ρυθμίζονται από το Σχέδιο Διαχεί¬ 
ρισης και τον Κανονισμό Λειτουργίας του Πάρκου. Ως τό¬ 
τε απαγορεύεται η περαιτέρω αύξηση του ζωικού κεφα¬ 
λαίου. 

Για την προσέγγιση και παραμονή των ασχολουμένων 
με τη δραστηριότητα αυτή απαιτείται άδεια που εκδίδεται 
από τον Φορέα Διαχείρισης, με τη διαδικασία που ορίζε¬ 
ται στην παραπάνω περ. 1, και ανανεώνεται κάθε χρόνο ή 


νωρίτερα, αν αλλάξουν τα δεδομένα που λήφθηκαν υπό¬ 
ψη για την έκδοσή της. 

6. Α. Παράκτια επαγγελματική αλιεία, μετά κατωτέρω 
αλιευτικά εργαλεία σύμφωνα με την κείμενη αλιευτική 
νομοθεσία και με τους κατωτέρω πρόσθετους όρους και 
περιορισμούς, καθώς και με τους ειδικότερους όρους 
κατά ζώνη, όπως ορίζονται στις διατάξεις της παρού¬ 
σας: 

- Με δίχτυα (εξαιρουμένων των διχτυών τράτας που ε¬ 
πιτρέπονται μόνο στη Β4 ζώνη), μόνο κατά τη διάρκεια 
της νύκτας. 

Το άνοιγμα του ματιού των διχτυών πρέπει να είναι με¬ 
γαλύτερο των 44 χιλιοστομέτρων,μετρούμενο κατά τη 
διαγώνιο. 

Ειδικότερα για την αλιεία του αστακού (ΡαΙιηυΓυε θΙθ- 
ράαε) και της αστακοκαραβίδας (ΗοπιηπαΓυε ραπιπιαΓυε) 
με δίχτυα που έχουν άνοιγμα ματιού 220 χιλιοστομέτρων 
και άνω, κατά την διαγώνιο. Τ α δίχτυα θα παραμένουν στη 
θάλασσα μόνο κατά τη διάρκεια της νύχτας. Απαγορεύε¬ 
ται η αλιεία των ανωτέρω ειδών από τις 15 Αυγούστου έ¬ 
ως και τις 31 Δεκεμβρίου, κάθε έτους. 

- Με αγκιστρωτά εργαλεία. 

Στους πλωτήρες των άκρων των ανωτέρω αλιευτικών 
εργαλείων κατά της διάρκεια της αλιείας θα αναγράφο¬ 
νται ευκρινώς με κεφαλαία γράμματα: 

α) Τα στοιχεία αναγνώρισης του αλιευτικού σκάφους, 
στο οποίο ανήκουν τα υπόψη αλιευτικά εργαλεία (αριθ¬ 
μός μητρώου αλιευτικού σκάφους (ΑΜΑΣ) - όνομα σκά¬ 
φους - αριθμός και λιμάνι λεμβολόγησης/νηολόγησης, ή 
βιβλίου εγγραφής μικρών σκαφών (ΒΕΜΣ). 

β) Στονπλωτήρατηςαρχήςτο γράμμα (Α) καιστονπλω- 
τήρα του τέλους το γράμμα (Τ). 

- Με ιχθυοπαγίδες (μόνο στη Β4 ζώνη) σύμφωνα με την 
κείμενη αλιευτική νομοθεσία και με τους ειδικότερους ό¬ 
ρους που ορίζονται για τη ζώνη Β4. 

Β. - Μέση επαγγελματική αλιεία (μηχανότρατες, γρι- 
γρι) σύμφωνα με την κείμενη νομοθεσία και με τους ειδι¬ 
κότερους όρους κατά ζώνη, όπως ορίζονται στις διατά¬ 
ξεις της παρούσας. 

Γ. - Ερασιτεχνική αλιεία με συρτές και πετονιές, σύμ¬ 
φωνα με την κείμενη αλιευτική νομοθεσία και με τους ει¬ 
δικότερους όρους κατά ζώνη, όπως ορίζονται στις διατά¬ 
ξεις της παρούσας. 

Δ. Οι ασκούντεςτις αναφερόμενες δραστηριότητες κα- 
ταχωρούνται σε ειδικό μητρώο, το οποίο τηρείται από το 
Φορέα Διαχείρισης του Πάρκου, και λαμβάνουν σχετική 
βεβαίωση η οποία αναφέρει τα επαγγελματικά και λοιπά 
στοιχεία του ενδιαφερομένου. 

Για την είσοδο και διέλευση των αλιευτικών σκαφών, ε¬ 
ξασφαλίζεται ειδική άδεια που χορηγείται από το φορέα 
διαχείρισης. 

Ε. Στις ζώνες όπου επιτρέπεται η προσέγγιση και αγκυ¬ 
ροβολιά των σκαφών, κατά τη διάρκεια των χειρισμών α¬ 
γκυροβολιάς ή πρόσδεσης επιτρέπεται η αποβίβαση 
στον αιγιαλό. 

7. Είσοδος, διέλευση σκαφών, διακίνηση επισκεπτών 
μετά από ειδική άδεια που χορηγείται στους ενδιαφερο¬ 
μένους από το Φορέα Διαχείρισης του Πάρκου. 

Οι ειδικότεροι όροι σχετικά με τον αριθμό, το μέγεθος, 
την ταχύτητα των σκαφών, καθώς και τον αριθμό των επι- 

βατών-επισκεπτών κατά περίπτωση θα ρυθμίζονται από 
τον Κανονισμό Λειτουργίας. 

Δεν επιτρέπεται η διέλευση δεξαμενοπλοίων που μετα¬ 
φέρουν φορτία πετρελαίου άνω των 500 τόνων, καθώς 
και οποιουδήποτε πλωτού μέσου που μεταφέρει επικίν¬ 
δυνα ή τοξικά ή ραδιενεργά φορτία ή/και κατάλοιπά 
τους. 

Άρθρο 4 

I. Στις ζώνες Α1, Α2, Α3, Α4, Α5, Α6, Α7, Α8, Α9 της πε¬ 
ριοχής Α, επιτρέπονται κατά ζώνη: 

1. Στη ζώνη Α1 επιτρέπονται η επιστημονική έρευνα, οι 
διαχειριστικές δράσεις, η συντήρηση του υπάρχοντος εκ¬ 
κλησιαστικού κτίσματος της Ζωοδόχου Πηγής καθώς και 
της υφιστάμενης ανατολικά πηγής και κτηνοτροφικές 
δραστηριότητες: 

2. Στη ζώνη Α2 επιτρέπονται η επιστημονική έρευνα, οι 
διαχειριστικές δράσεις και η προσέγγιση και παραμονή ε¬ 
πισκεπτών με τους εξής επιπλέον περιορισμούς: 

- η προσέγγιση και η παραμονή των σκαφών και των ε¬ 
πισκεπτών θα γίνεται από την ανατολή έως τη δύση του ή¬ 
λιου, απαγορευομένηςτης διανυκτέρευσης. 

- η προσέγγιση και η αγκυροβολιά των σκαφών θα γίνε¬ 
ται μόνο στον ομώνυμο όρμο Ψαθούρα και η αποβίβαση 
των επισκεπτών θα γίνεται στην παραλία Μαντράκι, της ο¬ 
ποίας επιτρέπεται η χρήση σε ζώνη 50 μέτρων από την α¬ 
κτή, απαγορευομένης της χρήσης φωτιάς. 

- Επιτρέπεται η κολύμβηση και η ελεύθερη κατάδυση. 

Επίσης επιτρέπεται η συντήρηση του υφιστάμενου φά¬ 
ρου και των κτισμάτων που τον περιβάλλουν, της υφιστά¬ 
μενης δεξαμενής όμβριων υδάτων και των τριών υφιστα¬ 
μένων πηγαδιών. 

Σε όλες τις ακτές του νησιού επιτρέπεται η προσέγγιση 
και αγκυροβολιά των σκαφών της παράκτιας και μέσης ε¬ 
παγγελματικής αλιείας καθώς και η διανυκτέρευση εντός 
αυτών. 

3. Στη ζώνη Α3 επιτρέπονται η επιστημονική έρευνα, οι 
διαχειριστικές δράσεις, οι δραστηριότητες του Υπουρ¬ 
γείου Γ εωργίας για τη διατήρησητωνβιοαποθεμάτωντου 
νησιού. Επίσης επιτρέπονται: 

- Η συντήρηση της εκκλησίας του Ευαγγελισμού, και 
των υφισταμένων κτισμάτωντης Δασικής Υπηρεσίας, των 
δεξαμενών όμβριων στις θέσεις Σπηλιά Κύκλωπα, Μεγά¬ 
λη Βάλα και Κερασιά, των ποτίστρων στις θέσεις Μεγάλη 
Βάλα, Κερασιά και Βαρδάρια καιτωνπηγώντρεχούμενου 
νερού στις θέσεις Βαρδάρια και Πνιγμένος. 

- Η παράκτια επαγγελματική αλιεία. Η διέλευση των 
σκαφών αυτών καθώς η αγκυροβολιά και η διανυκτέρευ- 
ση εντός αυτών σε όλες τις ακτές του νησιού εξαιρουμέ- 
νης της περιοχής Όρμος Πνιγμένου όπως αυτή ορίζεται 
από τα σημεία Σ38-Σ39. 

- Η διέλευση και αγκυροβολιά σκαφών επιστημονικής έ¬ 
ρευνας, σκαφών που χρησιμοποιούνται στα πλαίσια της 
διαχείρισης του Πάρκου και σκαφών φύλαξης καθώς και 
η διανυκτέρευση εντός αυτών. Κατά τη διάρκεια των χει¬ 
ρισμών αγκυροβολιάς ή πρόσδεσης επιτρέπεται η αποβί¬ 
βαση στον αιγιαλό. 

- Η προσέγγιση και η αγκυροβολιά σκαφών αναψυχής 
και τουριστικών σκαφών, στον όρμο Μεγάλη Βάλα (Σ36- 
Σ37) στη θέση που ορίζεται από το σημείο Σ41 και στη θέ¬ 
ση Συκιές στη θέση που ορίζεται από το σημείο Σ40,όπου 


και επιτρέπεται η αποβίβαση επισκεπτών ατομικά ή ομα¬ 
δικά με αποκλειστικό σκοπό την επίσκεψη στο σπήλαιο 
του Κύκλωπα, όταν και εφόσον επιτραπεί από τα Υπουρ¬ 
γεία Πολιτισμού και Γεωργίας. Στην περίπτωση αυτή η ε¬ 
πίσκεψη επιτρέπεται από την ανατολή μέχρι την δύση του 
ηλίου. 

4. Στη ζώνη Α4 επιτρέπονται η επιστημονική έρευνα, οι 
διαχειριστικές δράσεις, οι γεωργικές και κτηνοτροφικές 
δραστηριότητες, η προσέγγιση σκαφών και η αποβίβαση 
επισκεπτών στο εσωτερικό του νησιού με τους εξής επι¬ 
πλέον περιορισμούς: 

- Η αποβίβαση επισκεπτών (ατομικά ή ομαδικά) θα γίνε¬ 
ται στον όρμο Μοναστήρι (Σ34-Σ35) από την ανατολή εως 
τη δύση του ηλίου, με σκοπό και μόνο την επίσκεψη της 
Μονής του Γενεσίου της Θεοτόκου. Η πρόσβαση στη Μο¬ 
νή θα γίνεται μόνο από το μονοπάτι που οδηγεί από τον 
όρμο Μοναστήρι στη Μονή. 

- Η διανυκτέρευση στη Μονή επιτρέπεται μόνο για λα¬ 
τρευτικούς σκοπούς μετά από σύμφωνη γνώμη των εκ¬ 
προσώπων της Μονής. 

- Η προσέγγιση και παραμονή των μοναχών θα γίνεται 
χωρίς διατυπώσεις. 

- Επίσης επιτρέπεται η συντήρηση της Μονής των υφι¬ 
στάμενων κτισμάτων και των αντίστοιχων υποδομώντους 
στη θέση «Άγιος Πέτρος» και «Παλιομονάστηρο", η συ¬ 
ντήρηση των υφιστάμενων πηγαδιών στις θέσεις Βρωμο¬ 
πηγάδι, Κάμπος και Πλανήτης καθώς και της υφιστάμε¬ 
νης δεξαμενής όμβριων στη θέση Αγραμπελιά και η συ¬ 
ντήρηση της υφιστάμενης ποτίστρας ζώων στη θέση 
Βρωμοπήγαδα των υφιστάμενων μαντριών και Καλυβιών 
στις θέσεις Ανοιξιάτικα και Κάμπος, καθώς και η παράκτια 
επαγγελματική αλιεία. Σε όλες τις ακτέςτου νησιού, εξαι¬ 
ρούμενης της περιοχής που περιλαμβάνεται μεταξύ του 
νότιου ορίου του όρμου Βρομοπήγαδα, (Σ30) εως το νό¬ 
τιο άκρο της ΒΔ ακτής του νησιού (Σ29) βόρεια της νησί¬ 
δας Πελέρισσα, επιτρέπεται η προσέγγιση και αγκυροβο¬ 
λιά των σκαφών αυτών καθώς και η διανυκτέρευση εντός 
αυτών. 

Επιτρέπεται ακόμα η διέλευση των σκαφών μέσης ε¬ 
παγγελματικής αλιείας, και η αγκυροβολιά αυτών και η 
διανυκτέρευση του πληρώματος εντός των σκαφών 
στους όρμους Πλανήτης (Σ 32 - Σ33) και Άγιος Πέτρος (Σ 
27-Σ28). 

Η προσέγγιση και αγκυροβολιά τουριστικών σκαφών 
και σκαφών αναψυχής επιτρέπεται στους όρμους Πλανή¬ 
της και Άγιος Πέτρος, απαγορευομένης της αποβίβασης 
των επιβατών στην ακτή και επιτρεπομένης της κολύμβη¬ 
σης, της ελεύθερης κατάδυσης και της διανυκτέρευσης 
εντός του σκάφους. 

5. Στη ζώνη Α5 επιτρέπονται η επιστημονική έρευνα, οι 
διαχειριστικές δράσεις, οι γεωργικές και κτηνοτροφικές 
δραστηριότητες, η προσέγγιση και αγκυροβολιά τουρι¬ 
στικών σκαφών από την ανατολή ως τη δύση του ήλιου 
στον όρμο Λιμάνι (σημεία 42,43,44,45), η χρήση της πα¬ 
ραλίας αυτής για κολύμβηση και ελεύθερη κατάδυση, α- 
παγορευομένης της χρήσης φωτιάς. 

Επιτρέπεται η προσέγγιση και αγκυροβολιά σκαφών 
παράκτιας και μέσης επαγγελματικής αλιείας και η διανυ- 
κτέρευση του πληρώματος εντός αυτών. 

Επίσης επιτρέπεται η συντήρηση της Μονής του Ευαγ¬ 
γελισμού της Θεοτόκου. Η προσέγγιση και παραμονή 
των μοναχών επιτρέπεται χωρίς διατυπώσεις. 

6. Στη ζώνη Α6 επιτρέπεται η επιστημονική έρευνα, οι 
διαχειριστικές δράσεις και η προσέγγιση και αγκυροβο¬ 
λιά σκαφών παράκτιας επαγγελματικής αλιείας καθώς 
και η διανυκτέρευση του πληρώματος εντός αυτών. 

7. Στη ζώνη Α7 επιτρέπεται η επιστημονική έρευνα, οι 
διαχειριστικές δράσεις, οι γεωργικές και κτηνοτροφι- 
κές δραστηριότητες και η συντήρηση της δεξαμενής 
όμβριων υδάτων στη νησίδα Φαγκρού, του μαντριού 
στη νήσο Πρασσού, του καλυβιού και της ποτίστρας 
στη νήσο Γράμμιζα, του καλυβιού στη νησίδα Ψαθονή- 
σι και της εκκλησίας της Παναγιάς στη νησίδα Παπ¬ 
πούς. Επίσης επιτρέπεται η προσέγγιση και αγκυροβο¬ 
λιά των σκαφών παράκτιας επαγγελματικής αλιείας και 
η διανύκτερευση του πληρώματος εντός αυτών, η προ¬ 
σέγγιση και αγκυροβολιά στις ακτές των σκαφών ανα- 
ψυχής-τουρισμού από την ανατολή έως τη δύση του ή¬ 
λιου η αποβίβαση των επιβατών καθώς και η επίσκεψη 
στην εκκλησία της Παναγιάς στη νησίδα Παππούς. Η 
χρήση των παραλιών επιτρέπεται για κολύμβηση και ε¬ 
λεύθερη κατάδυση. 

8. Στη ζώνη Α8 επιτρέπεται η επιστημονική έρευνα, οι 
διαχειριστικές δράσεις και η παράκτια επαγγελματική α¬ 
λιεία. 

9. Στη ζώνη Α9 επιτρέπεται: 

Η επιστημονική έρευνα, οι διαχειριστικές δράσεις. 

Η παράκτια επαγγελματική αλιεία. 

Η μέση επαγγελματική αλιεία για μεν τις μηχανότρατες 
σε απόσταση μεγαλύτερη των 2 ναυτικών μιλίων από τις 
ακτές των νησιών της περιοχής Α, για δε τα γρι γρι, επι¬ 
τρέπεται σε απόσταση μεγαλύτερη του 1,5 ναυτικού μιλί¬ 
ου από της ακτές των νησιών της περιοχής Α. 

Η ερασιτεχνική αλιεία με συρτή και πετονιές, εξαιρου- 
μένης της περιοχής που βρίσκεται σε απόσταση 1,5 ναυ¬ 
τικού μιλίου γύρω από τη νησίδα Ψαθούρα και με τις προ¬ 
ϋποθέσεις της παραγράφου 6 του άρθρου 3. 

Η διέλευση των σκαφών, με ανώτατο όριο ταχύτητας τα 
10 ναυτικά μίλια ανά ώρα, όταν διέρχονται σε απόσταση 
μικρότερη του μισού ναυτικού μιλίου, από όλες τις ακτές 
των νησιών της περιοχής Α. 

II. Στις ζώνες Β1, Β2, Β3 και Β4 της περιοχής Β, επιπι- 
τρέπονται κατά ζώνη: 

1. Στη ζώνη Β1 επιτρέπεται: 

Η επιστημονική έρευνα, οι διαχειριστικές δράσεις. 

Η παράκτια επαγγελματική αλιεία. 

Η ερασιτεχνική αλιεία με συρτή και πετονιές. 

Η διέλευση, παραμονή και αγκυροβολιά των σκαφών ε¬ 
πιστημονικής έρευνας, διαχειριστικών δραστηριοτήτων, 
παράκτιας επαγγελματικής αλιείας και εραστιτεχνικής α¬ 
λιείας. Όλα τα σκάφη, εκτός από αυτά της φύλαξης, μπο¬ 
ρούν να αναπτύσσουν ταχύτητα μέχρι δέκα (10) ναυτικά 
μίλια ανά ώρα. 

2. Στη ζώνη Β2 επιτρέπεται η επιστημονική έρευνα, οι 
διαχειριστικές δράσεις, ήπιες γεωργοκτηνοτροφικές 
δραστηριότητες μη εντατικής μορφής, η συντήρηση των 
υφισταμένων έργων υποδομής, η λειτουργία του αλιευτι¬ 
κού καταφυγίου Γέρακα και η λειτουργία του Ερευνητι¬ 
κού Σταθμού με όλα τα απαραίτητα γι’ αυτήν. Επιτρέπο¬ 
νται επίσης τα έργα για την ολοκλήρωση ή επέκταση του 
Ερευνητικού Σταθμού εφόσον προηγηθεί εκπόνηση Με¬ 
λέτης Περιβαλλοντικών Επιπτώσεων τύπου ΑΙΙ καιεγκρι- 
θούν οι περιβαλλοντικοί όροι. 


3. Στη ζώνη Β3 επιτρέπεται η επιστημονική έρευνα, οι 
διαχειριστικές δράσεις, η συντήρηση των υφισταμένων 
έργων υποδομής, η λειτουργία του Ερευνητικού Σταθμού 
Γέρακα με όλα τα απαραίτητα γι’ αυτήν έργα, καθώς και η 
κατασκευή έργων για την ολοκλήρωση και επέκταση του 
Σταθμού εφόσον προηγηθεί εκπόνηση Μελέτης Περιβαλ¬ 
λοντικών Επιπτώσεων τύπου Α2 και εγκριθούν οι περι¬ 
βαλλοντικοί όροι. Επίσης επιτρέπονται οι ήπιες γεωργι¬ 
κές και κτηνοτροφικές δραστηριότητες και για την αλλα¬ 
γή των μεθόδων και των όρων άσκησης των 
δραστηριοτήτων αυτών απαιτείται έγκριση περιβαλλοντι¬ 
κών όρων για έργα Α2 κατηγορίας, εφόσον τα απαραίτη¬ 
τα έργα εμπίπτουν στις σχετικές διατάξεις. Η δόμηση στις 
εκτός σχεδίου περιοχές της ζώνης αυτής επιτρέπεται 
σύμφωνα με τις κείμενες διατάξεις και με τους εξής ειδι¬ 
κότερους όρους και περιορισμούς. Αγροτικές κατοικίες 
επιφάνειας μέχρι 60 τ.μ. και έγκριση περιβαλλοντικών ό¬ 
ρων έργων Α II κατηγορίας, για την κατασκευή δεξαμε¬ 
νών, φρεατίων, αντλητικών και αθλητικών εγκαταστάσε¬ 
ων. 

4. Στη ζώνη Β4 επιτρέπονται όλες οι δραστηριότητες, 
σύμφωνα με την κείμενη νομοθεσία με τους εξής επιπλέ¬ 
ον όρους, περιορισμούς και απαγορεύσεις για τις κατω¬ 
τέρω οριζόμενες: 

α. Για όλες τις κατηγορίες έργων και υποδομών απαι¬ 
τείται εκπόνηση Μελέτης Περιβαλλοντικών Επιπτώσεων 
κατηγορίας τουλάχιστον ΑΙΙ και υποβολή της για έλεγχο 
στη Δ/νση Περιβαλλοντικού Σχεδιασμού του 
Υ.ΠΕ.ΧΩ.Δ.Ε. 

β. Δεν επιτρέπεται η διέλευση δεξαμενοπλοίων που με¬ 
ταφέρουν φορτία πετρελαίου άνω των 500 τόνων, καθώς 
και οποιουδήποτε πλωτού μέσου που μεταφέρει επικίν¬ 
δυνα ή τοξικά ή ραδιενεργά φορτία ή/και κατάλοιπά τους. 

γ. Η μέση επαγγελματική αλιεία για μεν τις μηχανότρα¬ 
τες σε απόσταση μεγαλύτερη των ναυτικών μιλίων από τις 
ακτές των νησιών της περιοχής Β, για δε τα γρι γρι, σε α¬ 
πόσταση μεγαλύτερη του 1,5 ναυτικού μιλίου από τις α¬ 
κτές των νησιών της περιοχής Β. 

δ. Η αλιεία με ιχθυοπαγίδες σύμφωνα με την κείμενη α¬ 
λιευτική νομοθεσία και μέχρι 100 ιχθυοπαγίδες ανά επαγ¬ 
γελματικό αλιευτικό σκάφος. 

III. 1. Η φύλαξη και επόπτευση του Εθνικού Θαλάσσιου 
Πάρκου διεξάγεται σε όλη την περιοχή αυτού, σύμφωνα 
με την κείμενη νομοθεσία, τους όρους και περιορισμούς 
της παρούσας απόφασης, το Σχέδιο Διαχείρισης και τον 
Κανονισμό Λειτουργίας. 

2. Σε περιπτώσεις ανωτέρας βίας, ιδίως πυρόσβεσης, 
αποφυγής ναυτικών και γενικότερα θαλάσσιων κινδύνων 
ή παροχής βοήθειας σε κινδυνεύοντα πρόσωπα ή σκάφη 
επιτρέπεται η διέλευση και η αγκυροβολιά σκαφών και 
χωρίς την προηγούμενη άδεια της λιμενικής αρχής Αλον¬ 
νήσου ή της αρμόδιας υπηρεσίας, αλλά μετά την παρέ¬ 
λευση των παραπάνω κινδύνων επιβάλλεται η ενημέρωση 
των αρμοδίων αρχών. 

3. Οι παραβάτες των διατάξεων που διέπουν το Εθνικό 
Θαλάσσιο Πάρκο Αλοννήσου Βορείων Σποράδων υπόκει- 
νται στις κυρώσεις που προβλέπονται από τα άρθρα 
28,29 και 30 του Ν. 1650/1986 (Α' 160), όπως ισχύουν α¬ 
νεξάρτητα από τις κυρώσεις που επιβάλλονται για παρά¬ 
βαση των διατάξεων του Ν. 743/77 (Α' 319) όπως κωδικο- 
ποιήθηκε με το Π.Δ. 55/98 «Προστασία του Θαλάσσιου 
Περιβάλλοντος» (Α' 58) και όπως ισχύει. 

4. Τόσο κατά την φάση εκτέλεσης συναφών έργων ή ή- 
πιωνπαρεμβάσεωνεντόςτου Πάρκου όσο και κατά τη λει- 
τουργίατου όλου συστήματοςτωνπροστατευόμενωνπε- 
ριοχών, θα πρέπει να τηρούνται/πληρούνται τα πιο κάτω 
μέτρα και προϋποθέσεις για την αποφυγή ρύπανσης της 
θάλασσας που θα υποδειχθούν από την οικεία Λιμενική 
Αρχή σύμφωνα με το Ν. 743/77 όπως κωδικοποιήθηκε με 
το Π.Δ. 55/98,το Ν. 1269/81, το Ν. 2252/94 και το Π.Δ. 
11 / 2002 . 

α. Η ύπαρξη και λειτουργία επαρκών και κατάλληλων 
ευκολιών υποδοχής πετρελαιοειδών καταλοίπων, απορ¬ 
ριμμάτων, λυμάτων των εξυπηρετούντων σκαφών. 

β. Ο εφοδιασμός με τον απαραίτητο εξοπλισμό αντιμε¬ 
τώπισης περιστατικών ρύπανσης της θάλασσας από πε¬ 
τρελαιοειδή (πλωτά φράγματα, απορροφητικές - προσ- 
ροφητικές ουσίες κ.λ.π.) που θα υποδειχθούν από την οι¬ 
κεία Λιμενική Αρχή και η ύπαρξη «Σχεδίου Ενεργειών» για 
την αντιμετώπιση παρόμοιων περιστατικών, το οποίο θα 
πρέπει να είναι συμβατό με το Τοπικό Σχέδιο Έκτακτης Α¬ 
νάγκης της οικείας Λιμενικής Αρχής. 

γ. Η νόμιμη διάθεση των λυμάτων/αποβλήτων που θα 
προέρχονται από τις χερσαίες εγκαταστάσεις της ευρύ¬ 
τερης περιοχής σε κεντρικά αποχετευτικά δίκτυα και συ¬ 
στήματα βιολογικού καθαρισμού (άδεια σύνδεσης, άδεια 
διάθεσης κ.λ.π.). 

Άρθρο 5 

Για τη διαχείριση του Πάρκου με σκοπό την επίτευξη 
της προστασίας του, των σκοπών και των στόχων του συ- 
ντάσσεται κανονισμός διοίκησης και λειτουργίας και κα¬ 
ταρτίζεται Σχέδιο διαχείρισης και εξειδικευμένων προ¬ 
γραμμάτων δράσης, όπως ορίζεται στις διατάξεις του άρ¬ 
θρου 18παρ. 5του Ν. 1650/86. 

Ως πλαίσιο των παραπάνω προσδιορίζονται: 

1. Η σήμανση των ορίων των ζωνών προστασίας του 
Πάρκου. 

2. Η ανάπτυξη συστήματος έργων, δράσεων, υποδομών 
για την προστασία και διατήρηση των ευαίσθητων περιο¬ 
χών (π.χ. ενημερωτική σήμανση συμπεριφοράς επισκε¬ 
πτών, φυλάκια, παρατηρητήρια, περιφράξεις, οδόφρα- 
κτα, αποκατάσταση περιοχών, υποδομή και μέτρα για την 
αποφυγή θαλάσσιας ρύπανσης). 

3. Η οργάνωση συστήματος εποπτείας και φύλαξης της 
περιοχής (προσωπικό, αρμόδιοι φορείς, υποδομή, διαδι¬ 
κασίες) και η εισήγηση ή η αναφορά στις αρμόδιες αρχές 
πράξεων ή παραλείψεων που συνιστούν παραβάσεις των 
διατάξεων που διέπουντο Πάρκο, με σκοπό την επιβολή 
κυρώσεων. 

4. Η ανάπτυξη προγραμμάτων - δράσεων για την ενημέ¬ 
ρωση - ευαισθητοποίηση κοινού και φορέων καθώς και 
εκπαίδευσης σε θέματα προστασίας και διαχείρισης των 
ευαίσθητων περιοχών. 

5. Η οργάνωση συστήματος μόνιμης παρακολούθησης 
της κατάστασης του περιβάλλοντος και των παραμέτρων 
του. 

6. Η κατάρτιση προγραμμάτων για την αξιοποίηση και α¬ 
νάδειξη των ιστορικών, λαογραφικών, πολιτιστικών και 
φυσικών μνημείων της περιοχής. 

7. Η παρακολούθηση και ενεργοποίηση της εφαρμογής 
των επιβαλλόμενων περιβαλλοντικών όρων για έργα και 
δραστηριότητες. 


8. Η λειτουργία του ερευνητικού σταθμού Γέρακα. 

9. Η τήρηση μητρώου σκαφών και αδειών άσκησης δρα¬ 
στηριοτήτων. 

10. Η εκπόνηση μελέτης αξιολόγησης των προστατευο- 
μένων αντικειμένων και εισήγηση για τυχόν τροποποίηση 
των ορίων και των όρων προστασίας τους, βάσει του άρ¬ 
θρου 21 παράγραφος 4του Ν. 1650/86. 

Άρθρο 6 

1. Ο Φορέας Διαχείρισης του Πάρκου που έχει ιδρυθεί 
μετηνπαρ. 10 του άρθρου 15 του Ν. 2742/199, όπως συ¬ 
μπληρώθηκε με το άρθρο 13 του Ν. 3044/2002 φέρει την 
επωνυμία «Φορέας Εθνικού Θαλάσσιου Πάρκου Αλοννή¬ 
σου Βορείων Σποράδων", η οποία για τις σχέσεις του με 
το εξωτερικό μεταφράζεται «ΜΑΝΑΘΕΜΕΝΤ ΒΟϋΥ ΟΡ 
ΤΗΕ ΝΑΤΙΟΝΑΕ ΜΑΡΙΝΕ ΡΑΠΚ ΟΡ Α10ΝΝΙ5508 
ΝΟΒΤΗΕΒΝ 3ΡΟΒΑϋΕ3» (Μ.Β.Ν.Μ.Ρ.Α.Ν.3) και έχει έ¬ 
δρα την Αλόννησο. 

2. Ο Φορέας Διαχείρισης διοικείται από δεκαμελές διοι¬ 
κητικό συμβούλιο το οποίο αποτελείται από: 

- Έναν επιστήμονα με ειδικές γνώσεις και εμπειρία σε 
θέματα φυσικού περιβάλλοντος, ως Πρόεδρο, που ορίζε¬ 
ται από τον Υπουργό Περιβάλλοντος, Χωροταξίας και Δη¬ 
μοσίων Έργων. 

- Έναν εκπρόσωπο του Υπουργείου Περιβάλλοντος, 
Χωροταξίας και Δημοσίων Έργων. 

- Έναν εκπρόσωπο του Υπουργείου Γεωργίας. 

- Έναν εκπρόσωπο του Υπουργείου Ανάπτυξης. 

- Έναν εκπρόσωπο του Υπουργείου Εμπορικής Ναυτι¬ 
λίας, που ορίζονται ο καθένας από τον οικείο Υπουργό με 
τους αναπληρωτέςτους. 

- Έναν εκπρόσωπο της Περιφέρειας Θεσσαλίας, που ο¬ 
ρίζεται με τον αναπληρωτή του από τον οικείο Γενικό 
Γ ραμματέα Περιφέρειας. 

- Έναν εκπρόσωπο της Νομαρχιακής Αυτοδιοίκησης 
Μαγνησίας, που ορίζεται με τον αναπληρωτή του από τον 
οικείο Νομάρχη. 

- Έναν εκπρόσωπο του δήμου Αλοννήσου, που ορίζεται 
με τον αναπληρωτή του από το οικείο δημοτικό συμβού¬ 
λιο. 

- Έναν εκπρόσωπο των παραγωγικών φορέων της Α¬ 
λοννήσου, που ορίζεται με κοινή απόφαση τους και 

- Έναν εκπρόσωπο που ορίζεται με τον αναπληρωτή του 
από περιβαλλοντική οργάνωση που δραστηριοποιείται 
στην περιοχή. 

Η διαδικασία ορισμού των μελών του διοικητικού συμ¬ 
βουλίου ολοκληρώνεται εντός τριών μηνών από τη δημο¬ 
σίευση της παρούσας και εντός τριών μηνών από τη συ¬ 
γκρότησή του καταρτίζει του κανονισμούς της παρ. 8του 
άρθρου 15 του Ν. 2742/1999. 

3. Γιατη διαδικασία ορισμού των μελών του διοικητικού 
συμβουλίου, τις αρμοδιότητες αυτού, τις θέσεις του επι¬ 
στημονικού, διοικητικού και τεχνικού προσωπικού, τη θέ¬ 
ση του Διευθυντή, τους πόρους και τον οικονομικό και 
διαχειριστικό έλεγχο του Φορέα, εφαρμόζονται οι σχετι¬ 
κές διατάξεις του άρθρου 15 του Ν. 2742/1999. 

4. Σε περίπτωση διάλυσης του Φορέα τα περιουσιακά 
του στοιχεία περιέρχονται χωρίς άλλη διατύπωση στο Υ¬ 
πουργείο Περιβάλλοντος, Χωροταξίας και Δημοσίων Έρ¬ 
γων. 

5. Έως τη λειτουργία του Φορέα τα θέματα αρμοδιότη¬ 
τας του χειρίζονται οι καθ’ ύλην αρμόδιες υπηρεσίες. 

Άρθρο 7 

Οι διατάξεις του από 16/28.5.1992 Π. Δ/τος «Χαρακτη¬ 
ρισμός Χερσαίων και Θαλάσσιων Περιοχών των Βορείων 
Σποράδων ως Θαλασσίου Πάρκου» (Δ' 519) και κάθε άλ¬ 
λη διάταξη που έρχεται σε αντίθεση, συνολικά ή εν μέρει, 
με τις διατάξεις της παρούσας απόφασης, καταργού νται. 

Άρθρο 8 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2003 

οι ΥΠΟΥΡΓΟΙ 

ΥΦΥΠ. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Α.ΤΣΟΧΑΤΖΟΠΟΥΛΟΣ ΡΟΔΟΥΛΑ ΖΗΣΗ 


ΓΕΩΡΓΙΑΣ ΕΜΠΟΡΙΚΗΣ ΝΑΥΤΙΛΙΑΣ 

Γ. ΔΡΥΣ Γ. ΑΝΩΜΕΡΙΤΗΣ 

ΠΑΡΑΡΤΗΜΑ 


ΠΙΝΑΚΑΣ ΣΥΝΤΕΤΑΓΜΕΝΩΝ ΣΗΜΕΙΩΝ 


ΟΝΟΜΑΣΙΑ 

ΣΗΜΕΙΟΥ 

Α 

Β 

Γ 

Δ 

Ε 

Ζ 

Η 

Σ48 


Φ λ 


39° 30' 
39° 34' 
39° 22' 
38° 59' 
38° 59' 
39° 03' 
39° 20' 
39° 26' 43" 


24° 0Τ 
24° ΙΟ' 
24° 27' 
24° 09' 
24° 0Τ 
23° 49' 
23° 49' 
24° 12' 36" 


ΟΝΟΜΑΣΙΑ 

X 

ΣΗΜΕΙΟΥ 


ΣΙ 

-7335 

Σ2 

-4240 

Σ3 

-2950 

Σ4 

-1150 

Σ5 

-550 

Σ6 

-865 

Σ7 

-1060 

Σ8 

-1080 

Σ9 

-1320 

Σ10 

-1460 

Σ11 

-1580 

Σ12 

-1630 

Σ13 

-1690 

Σ14 

-1750 

Σ15 

-1920 

Σ16 

-2000 

Σ17 

-2115 

Σ18 

-2210 

Σ19 

-2130 

Σ20 

-2030 

Σ21 

-1920 

Σ22 

-1760 

Σ23 

-1710 

Σ24 

-1590 

Σ25 

-1235 

Σ26 

-1060 

Σ27 

7145 

Σ28 

7525 

Σ29 

6760 

Σ30 

6600 

Σ31 

9365 

Σ32 

9130 

Σ33 

9250 

Σ34 

10910 

Σ35 

10885 

Σ36 

14375 

Σ37 

16050 

Σ38 

18810 

Σ39 

18880 

Σ40 

15500 

Σ41 

15440 

Σ42 

12140 

Σ43 

12650 

Σ44 

12125 

Σ45 

11665 

Σ46 

18067,5 

Σ47 

17822,5 


Ψ 

-3280 

670 

1900 

1450 

2570 

2635 

2540 

2345 

2275 

2300 

2255 

2175 

2215 

2190 

2250 

2220 

2210 

2330 

2420 

2450 

2470 

2480 

2620 

2750 

3035 

3390 

7850 

7000 

7550 

9100 

13030 

11250 

11220 

8390 

8155 

13260 

12320 

16120 

16850 

13435 

13100 

-20602,5 

-20130 

-19655 

-19490 

26910 

26985 

ΠΕΡΙΟΧΗ ΠΡΟΣΤΑΣΙΑΣ ΤΗΣ ΦΥΣΗΣ 






















































ΥΠΟ Μ Ν Η Μ Α 



ΠΡΟΤΕΙΝΟΜΕΝΗ ΟΡΙΟΘΕΤΗΣΗ Ε.β.Π ΑΒ.Σ. 

ΠΕΡΙΟΧΗ Λ 

ΠΕΡΙΟΧΗ ΠΡΟΣΤΑΣΙΑΣ ΤΗΣ ΦΥΣΗΣ - ΠΥΡΗΝΑΣ (Α1) 
ΠΕΡΙΟΧΕΣ ΠΡΟΣΤΑΣΙΑΣ ΤΗΣ ΦΥΣΗΣ(Α2-Α3-Α4-Α5-Αβ-Α7) 
ΠΕΡΙΟΧΗ ΕΙΔΙΚΟΝ ΡΥΘΜΙΣΕΩΝ-ΠΑΓΚΟΣ ΠΟΥΡΟΝ(ΑΒ) 
ΖΩΝΗ Α9 

ΠΕ ΡΙΟΧ Η 8 

„ ΠΕΡΙΟΧΗ ΕΙΔΙΚΟΝ ΡΥΘΜΙΣΕΩΝ ΑΛΟΝΝΗΣΟΥ(ΒΙ) 

- ΖΟΝΗ ΟΙΚΙΣΤΙΚΟΝ ΡΥΘΜΙΣΕΩΝ Ι(Β2) 

„ ΖΟΝΗ ΟΙΚΙΣΤΙΚΟΝ ΡΥΘΜΙΣΕΩΝ Η(Β3) 

3 ΖΩΝΗ Β4 


4 


ν.μ ναυτικό μίλ! 




6 Μ**· 




Ά'Φζίφϊ 

ΪΧ ίο 


γ.πε.χα.Δ.Ε. 

ΓΕΝΙΚΗ ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

ΠΕΡΙΟΧΗ Α 



Υ.ΠΕ.ΧΩ.Δ.Ε. 

ΓΕΝΙΚΗ ΔΙΕΥΘΥΝΣΗ ΠΕΡΙΒΑΛΛΟΝΤΟΣ ι 

ΛΙΕΥΘΥΝΣΗ ΠΕΡΙΒΑΛΛΟΝΤΙΚΟΥ ΣΧΕΔΙΑΣΜΟΥ 
τμημ2 διΧ<Ε!ΡΙΣΗΣ ΦΥΣΙΚΟΥ ΠΕΡΙΒΑΛΛΟΝΤΟΣ | 

.. .... . I 

1 ΕΘΝΙΚΟ ΘΑΛΑΣΣΙΟ ΠΑΡΚΟ ; 

1 ΑΛΟΝΝΗΣΟΥ ΒΟΡΕΙΟΝ ΣΠΟΡΑΔΩΝ ί 

5 ...~.■....- ....... ^ 

τίτλος χάρτη: 

1.3 

ΟΡΙΟΘΕΤΗΣΗ ΖΩΝΩΝ 

1:10000 

1989 

{Ν.ΚΥΡΑ ΠΑΝΑΓΙΑ) 
(ΖΩΝΗ Α4) 

ΦΑΣΗ 

Β 


> 



ΥΠΟΜΝΗΜΑ 



ΠΕΡΙΟΧΕΣ ΠΡΟΣΤΑΣΙΑΣ ΤΗΣ ΦΥΣΗΣ 
ΠΡΟΤΕΙΝΟΜΕΝΗ ΟΡΙΟΘΕΤΗΣΗ Ε.Θ.Π ΑΒΧ 


ν.μ ναυτικό μίλι 


$ 

Ν. ΚΑΣΙΔΗΣ 



ΛΑΓΟΦΥΤΟΝΗΣΙΑ 


ί6 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



\ 


\ 



Υ.ΠΕ.ΧΩ.Δ.Ε. , ^ 

ΓΕΝΙΚΗ ΔΙΕΥΘΥΝΣΗ ΠΕΡΙΒΑΛΛΟΝΤΟΣ 
I ΔΙΕΥΘΥΝΣΗ ΠΕΡΙΒΑΛΛΟΝΤΙΚΟΥ ΣΧΕΔΙΑΣΜΟΥ 
ΤΜΗΜΑ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙΒΑΛΛΟΝΤΟΣ 


ΕΘΝΙΚΟ ΘΑΛΑΣΣΙΟ ΠΑΡΚΟ 
ΑΛΟΝΝΗΣΟΥ ΒΟΡΕΙΩΝ ΣΠΟΡΑΔΩΝ 


τίτλος χάρτη: 

ΟΡΙΟΘΕΤΗΣΗ ΖΩΝΩΝ 


[αρΛοχιδίο^ 

1.5 


(Ν. ΣΚΑΝΤΖΟΥΡΑ) 
(ΖΟΝΗΑ5) 


κλίμακα: 

1:10000 


ΦΑΣΗ 

Β 


\ 




Ν1 ΠΕΛΑΓΟΣ 

ιΧΗΑ 


/ 


/ 

/ 

/ 































Α φ ΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΙ 

Ν. ΣΤΡΟΓΓΥΛΟ 



Ν. ΚΟΡΑΚΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ)_ 



Νδ' ΣΚΑΝΤΖΟΥΡΑ 


ΙϊΙφΛί,ν ώ Ελ. ©2^«“·' 

ηή>^' 

•ν·..'·: ■ ί Μο**αο 

^4/νΛ·; 

2 , Ι’Ζό^-Ά^οΑ^}*» 


ΕβΑΗΚΟ ΓΥΠΟΓΡΑΦβΟ 
Γ*ο τεχνικούς ΑονΟυς στο θχε&ώνρα*νοι 
$ν**β αρΑκρυνρτ) <οτά ηοοοοτσ^^^ 5 


Μ- /Ο 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 




























































































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΥΠΟΜΝΗΜΑ 

|**^»«**Ι «Μ| 

ΠΕΡ!0ΧΗ ΠΡΟΣΤΑΣΙΑΣ ΤΗΣ ΦΥΣΗΣ - ΠΥΡΗΝΑΣ (Α1) 


ν.μ ναυτικό μίλι 


^°νο«ς στοόχε&άνΰαιιιιρ I 
Ζ '^ πύ *ο σοοΑ | I 


Υ.ΠΕ,ΧΩ,Δ Ε 

ΓΕΝΙΚΗ ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

ςχεδιαςμου 

ΤΜΗΜΑ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙΒΑΛΛΟΝΤΟΣ 


ΕΘΝΙΚΟ ΘΑΛΑΣΣΙΟ ΠΑΡΚΟ 
ΑΛΟΝΝΗΣΟΥ ΒΟΡΕΙΩΝ ΣΠΟΡΑΔΩΝ 


ί τίτλος χάρτη: 



Γ 235 . 




ΟΡΙΟΘΕΤΗΣΗ ΖΩΝΩΝ 


«Λίμοκετ: ! 

1,10000 ί 


(Ν. ΠΙΠΕΡΙ) -55Τ 
■ (ΖΩΝΗΑ1) Β 














ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 





































































ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



Γ £353^2 , 

^ ηζϊ-^,,τ-ν. Βο^. **■?**"" 

ί*ί £?·«£*"■' 


Γ / ..α^/-·'**·· £& ϋ ,ί 


/ ί? .φ. 23 φ 9 
ξ,-ί' 


ΥΠΟΜΝΗΜΑ 

ΠΕΡΙΟΧΗ ΠΡΟΣΤΑΣΙΑΣ ΤΗΣ ΦΥΣΗΣ - ΠΥΡΗΝΑΣ <Α1) 

«,« . ΠΡ0ΤΕ1Ν0ΜΕΝΗ ΟΡΙΟΘΕΤΗΣΗ Ε.Θ,ΠΑΒ.Σ. 
ν.μ ναυτικά μίλι 


Υ ΠΕ.ΧΩ.Δ.Ε. 

ΓΕΝΙΚΗ ΔΙΕΥΘΥΝΣΗ ΠΕΡΙΒΑΛΛΟΝΤΟΣ. _Ι 
ΔΙΕΥΘΥΝΣΗ ΠΕΡΙΒΑΛΛΟΝΤΙΚΟΥ ΣΧΕΔΙΑΙΜΟΥ 
ΤΜΗΜΑ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙΒΑΛΛΟΝΤΟΣ 


ΕΘΝΙΚΟ ΘΑΛΑΣΣΙΟ ΠΑΡΚΟ 
ΑΛΟΝΝΗΣΟΥ ΒΟΡΕΙΟΝ ΣΠΟΡΑΔΩΝ 


[ τίτλος χάρτη: 


αριΟ.σχίδ*; 

1.76 




ΟΡΙΟΘΕΤΗΣΗ ΖΩΝΩΝ 


(Ν. ΠΙΠΕΡΙ) 
(ΖΩΝΗ.Α1) 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θί.ΟΓ - β-ηηβίΙ: ν'/β 5 ιτΐ 38 ΐβΓ @ θΐ.ρΓ _ 


Πληροφορίες Α.Ε. - Ε.Π,Ε. κοι λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύ ξεων ΑΣΕΠ αποκλειστικό από Μάρνη 8 _ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κόρινθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


( 2410 ) 597449 
( 26610 ) 89 157 
( 26610 ) 89 105 
( 2810 ) 396 409 
( 22510 ) 37 181 
( 22510 ) 37 187 


Τεύχος 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. ι/τ 

• Για τα ΦΕΚ από 40 σελίδες και πάνω η τιμή προσαυξάνεται κατα 0,05 βυιΌ για κάθε επιπλέον σελίδα. 

Σε μορφή ΟΟ: _ __ 


Περίοδος 


ευπο 


Α.Ε. & Ε.Π.Ε. 

Μηνιαίο 

60 

Α και Β' 

3μηνιαίο 

75 

Α', Β' και Δ' 

3μηνιαίο 

90 

Α' 

Ετήσιο 

180 

Β' 

Ετήσιο 

210 

Γ 

Ετήσιο 

60 

Δ' 

Ετήσιο 

150 

Παράρτημα 

Ετήσιο 

75 


Τεύχος 


Περίοδος ΕΙΙΒΟ 


Αναπτυξιακών Πράξεων 
και Συμβάσεων (Τ.Α.Π.Σ.) 

Νομικών Προσώπων 
Δημοσίου Δικαίου (Ν.Π.Δ.Δ.) 

Δελτίο Εμπορικής και 
Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου 
Διακηρύξεων Δημοσίων Συμβάσεων 


Ετήσιο 

75 

Ετήσιο 

75 

Ετήσιο 

75 

Ετήσιο 

75 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπί για δημοσιεύματα μετά το 1994 καθορίζεται σε 30 θυτο ανα τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0 , 1 5 θιιγο ανα σελίδα ___„ __— - 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙΠίθΓΠβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ Α.Ε. Προϋπολογισμού Κ.Α.Ε. ΤΑΠΕΤ 
2531 3512 


βϋΓΟ 

205 

ΘΙΙΓΟ 

10,25 

ΘΙΙΓΟ 

176 

βϋΓΟ 

8,80 

293 

14,65 

205 

10,25 

59 

2,95 

ΔΩΡΕΑΝ 

- - 

293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 

- - 

30 

1.50 

ΔΩΡΕΑΝ 

- - 

59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 

- - 

ΔΩΡΕΑΝ 

- 

ΔΩΡΕΑΝ 

- - 

2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ,Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Το κόσμος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος π αλαιότητας και κατα τεύχος _______ 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 

ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπραττεται και απο τις ΔΟΥ. . 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μεσω ιηίθΓηθί, με την καταβολή των αντίστοιχων 

* Ο^Νομαρχιακές 1 Αυτοδ^ήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. . 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 1X00^ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



